Letanovce

Letanovce sú obec na Slovensku v okrese Spišská Nová Ves, v Košickom kraji.

Polohopis 
Obec sa nachádza v západnej časti Hornádskej kotliny na brehoch potoka Brusník a na severných svahoch Slovenského raja.

Susedné obce 
Hrabušice, Smižany, Spišské Tomášovce, Spišský Štvrtok, Arnutovce

Ulice 
Slovenského raja, Slobody, Staničná, Školská, Hanulova, Nábrežná, Štúrova, Malá, Krátka, Poľná, Záhradná, Michalská, Slovenského národného povstania, Tatranská, Cintorínska, Okružná

Vodné toky 
Brusník

Symboly obce 
https://www.letanovce.sk/symboly-obce

Názov 
Vývin názvu obce
 1250 - Lethon
 1280 - Letun
 1299 - Lapis Refugii
 1307 - Lapis Leton, Letong
 1319 - Locus Refugii seu Letenkew, Letonkew
 1773 - Letanowcze
 1786 - LetanowceNemecký názov: LettensdorfMaďarský názov:'' Letánfalu, Létánfalva

Politika

Starostovia obce 
 1990 – 1994 Michal Urban (KDH)
 1994 – 1998 Michal Urban (KDH)
 1998 – 2002 Michal Urban (KDH)
 2002 – 2006 Ing. Peter Kacvinský (NEKA)
 2006 – 2010 Ing. Peter Kacvinský (NEKA)
 2010 – 2014 Michal Urban (KDH)
 2014 – 2018 Slavomír Zahornadský (NEKA)
2018 – 2022 Slavomír Zahornadský (NEKA)
2022 – 2026 Slavomír Zahornadský (NEKA)

Obecné zastupiteľstvo 
 1990 – 1994 – 12 poslancov
 1994 – 1998 – 14 poslancov (11 KDH, 1 HZDS)
 1998 – 2002 – 9 poslancov (5 KDH, 4 NEKA)
 2002 – 2006 – 9 poslancov (7 KDH, 1 NEKA, 1 SDĽ)
 2006 – 2010 – 9 poslancov (4 KDH, 1 KDH+SDKÚ-DS, 2 NEKA, 2 SMER+SNS)
 2010 – 2014 – 9 poslancov (4 NEKA, 3 KDH, 1 SMER, 1 SaS)
 2014 – 2018 – 9 poslancov (8 NEKA, 1 KDH)
 2018 – 2022 – 9 poslancov (5 NEKA, 3 SPOLU, 1 SMER)
 2022 – 2026 – 9 poslancov (4 NEKA, 3 Spolu - občianska demokracia, 2 Strana obcí a miest - som Slovensko)

Obyvateľstvo 
Vývoj obyvateľstva od roku 1869

Zloženie obyvateľstva podľa náboženského vyznania (2001)

Zloženie obyvateľstva podľa národnosti (2001)

Kultúra a zaujímavosti

Pamiatky 
 Ruiny kartuziánskeho kláštora Skala útočišťa - Kláštorisko, archeologická lokalita. Kláštor bol založený v roku 1299. Kostol, jednoloďová stavba s polygonálnym ukončením presbytéria, bola postavená v roku 1330. V roku 1436 bol areál kláštora vypálený, no následne obnovený. Pri obnove v poslednej tretine 15. storočia dostal ďalšiu polygonálne ukončenú kaplnku. Opustený areál nechali rozobrať Levočania v roku 1543. Odvtedy leží v rumoch. V súčasnosti sa z kláštora dochovalo len prezentované základové murivo. Lokalita bola archeologicky skúmaná od roku 1983, neskôr boli ruiny konzervované. Skladal sa z vnútorného rajského dvora s kostolom, kapitulnou sieňou a domom priora. Severne je orientovaný veľký rajský dvor, ktorý bol z troch strán obklopený celami mníchov a ich záhradami.

 Rímskokatolícky Kostol Všetkých svätých, jednoloďová pôvodne románsko-gotická stavba s polkruhovým ukončením presbytéria, transeptom a predstavanou vežou, z druhej polovice 13. storočia. Úpravami prešiel na začiatku 14. storočia a v 18. storočí, keď dostal súčasnú barokovú podobu. Presbytérium je zaklenuté konchou a loď pruskými klenbami. Mladší transept má krížové klenby. Zo stredovekých detailov sa dochoval južný románsky portál a gotický portál s lomeným oblúkom v podveží. Zariadenie kostola je novodobé z 20. storočia. Organ od firmy Rieger je z 20. rokov 20. storočia. Fasády sú členené lizénovými rámami s polkruhovo ukončenými oknami s podseknutím. Okná transeptu sú polkruhovo ukončené so šambránami. Veža je členená lizénovými rámami a ukončená barokovou helmicou. Nad presbytériom je malý sanktusník s barokovou helmicou.

Pravidelné podujatia 
Každú druhú augustovú nedeľu v roku sa na Kláštorisku v Slovenskom raji koná oslava Dňa Slovenských hôr.

Každý rok posledný júlový víkend sa konajú folklórne slávnosti „Pod lipami“.

Občianska vybavenosť

Farský úrad 
 Rímskokatolícky - Slovenského raja 26 
Správca farnosti: Mgr. Marián Sivoň

Kaplán: Mgr. Dominik Janky

Školstvo 
 Materská škola - Nábrežná 9
 Cirkevná základná škola Juraja Sklenára - Školská 55
 Špeciálna základná škola - Slovenského raja 16

Šport 
Oddiely Športového klubu Breznovica Letanovce:
Futbalový oddiel 
Turistický oddiel

Oddiely Športového klubu TJ Družstevník Letanovce:
Stolnotenisový oddiel
 Fitnescentrum

Referencie

Pozri aj 
 Letanovský mlyn

Iné projekty

Externé odkazy 
 Oficiálna stránka obce
 Rímskokatolícky farský úrad Letanovce
 Kláštorisko

 
Obce okresu Spišská Nová Ves